CELEX: 32003R0871
Language: lv
Date: 2003-05-20
Title: Komisijas Regula (EK) Nr. 871/2003 (2003. gada 23. maijs) par pastāvīgu atļauju lietot barībā jaunu piedevu mangāna(II) oksomanganātu(IV)Dokuments attiecas uz EEZ

Svarīgs juridisks paziņojums

|

32003R0871

Oficiālais Vēstnesis L 125 , 21/05/2003 Lpp. 0003 - 0004

		Komisijas Regula (EK) Nr. 871/2003(2003. gada 23. maijs)par pastāvīgu atļauju lietot barībā jaunu piedevu mangāna(II) oksomanganātu(IV)(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. un 9. panta 9. punktu,tā kā:(1) Direktīva 70/524/EEK paredz, ka jaunas piedevas var atļaut lietot pēc tam, kad izskatīts pieteikums, kurš sagatavots saskaņā ar direktīvas 4. pantu.(2) Par mangāna(II) oksomanganātu(IV), kurš pieder pie Direktīvas 70/524/EEK C pielikuma II daļā minētās mikroelementu grupas, iesniegts atļaujas pieteikums.(3) Dzīvnieku ēdināšanas zinātniskā komiteja 2002. gada 6. februārī sniegusi atzinumu par šīs piedevas lietošanu barībā un šajā atzinumā secina, ka mangāna(II) oksomanganāts(IV) neapdraud dzīvnieku vai cilvēku veselību vai vidi.(4) Iesniegtā atļaujas pieteikuma novērtējums attiecībā uz mangāna(II) oksomanganātu(IV) rāda, ka šī 2. punkta aaaa) punktā minētā piedeva, ievērojot šīs regulas pielikuma nosacījumus, atbilst Direktīvas 70/524/EEK 3.a panta prasībām. Tādēļ šo piedevu var atļaut uz neierobežotu laiku.(5) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO REGULU.1. pantsMangāna(II) oksomanganāts(IV) pieder pie šīs regulas pielikumā minētās mikroelementu grupas, un to ir atļauts lietot kā barības piedevu ar minētajā pielikumā iekļautajiem nosacījumiem.2. pantsŠī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 20. maijāKomisijas vārdā —Komisijas loceklisDavid Byrne[1] OV L 270, 14.12.1970., 1. lpp.[2] OV L 265, 3.10.2002., 1. lpp.--------------------------------------------------PIELIKUMSMikroelementiEK Nr. | Elements | Piedeva | Ķīmiskā formula | Maksimālais elementa saturs kompleksajā barībā (mg/kg) | Citi noteikumi | Atļaujas termiņš |E5 | Mangāns – Mn | Mangāna(II) oksomanganāts(IV) | MnO Mn2O3 | 150 (kopā) | | |--------------------------------------------------